CELEX: 62012CN0599
Language: da
Date: 2012-12-20 00:00:00
Title: Sag C-599/12: Anmodning om præjudiciel afgørelse indgivet af Rechtbank van eerste aanleg te Brugge (Belgien) den 20. december 2012 — Jetair NV og BTW-eenheid BTWE Travel4you mod FOD Financiën

23.3.2013   
            
            
               DA
            
            
               Den Europæiske Unions Tidende
            
            
               C 86/9
            
         Anmodning om præjudiciel afgørelse indgivet af Rechtbank van eerste aanleg te Brugge (Belgien) den 20. december 2012 — Jetair NV og BTW-eenheid BTWE Travel4you mod FOD Financiën
   (Sag C-599/12)
   2013/C 86/13
   Processprog: nederlandsk
   
      Den forelæggende ret
   
   Rechtbank van eerste aanleg te Brugge
   
      Parter i hovedsagen
   
   
      Sagsøger: Jetair NV og BTW-eenheid BTWE Travel4you
   
      Sagsøgt: FOD Financiën
   
      Præjudicielle spørgsmål
   
   
               1)
            
            
               Må Belgien ændre sin lovgivning på den måde, at en fritaget tjenesteydelse — in casu rejser uden for EU — pålægges afgift på et tidspunkt (1.12.1977) umiddelbart før indførelsen af sjette momsdirektiv (1) (1.1.1978), og således omgå stand still-klausulen i artikel 28, stk. 3, i sjette direktiv (artikel 370 i direktiv 2006/112 (2)), der bestemmer, at der kun fortsat må opkræves afgift af sådanne rejser, såfremt de allerede var pålagt afgift før indførelsen af sjette direktiv?
            
         
               2)
            
            
               Skulle Belgien fra den 13. juni 1977 (datoen for direktivets offentliggørelse) have undladt at opkræve afgift af rejser uden for EU?
            
         
               3)
            
            
               Tilsidesætter Belgien artikel 309 i direktiv 2006/112 derved, at rejsebureauer for så vidt angår deres tjenesteydelser uden for Fællesskabet ikke ligestilles med formidlere, og disse tjenesteydelser alligevel fortsat pålægges afgift?
            
         
               4)
            
            
               Tilsidesætter artikel 309, 153 og 370 i samt bilag X til direktiv 2006/112 fællesskabsrettens almindelige principper, lighedsprincippet, proportionalitetsprincippet og bestemmelserne om fri bevægelighed for (org. s. 12) personer, varer og tjenesteydelser, bl.a. EF-traktatens artikel 43 og 56, derved, at medlemsstaterne kan vælge, om de vil lægge afgift på ydelser vedrørende rejser uden for Fællesskabet eller ej?
            
         
               5)
            
            
               Er det i strid med fællesskabsrettens principper, især ligheds- og proportionalitetsprincippet og princippet om momsens neutralitet, at den belgiske stat i kongelig bekendtgørelse af 28. november 1999 hvad angår rejser uden for EU kun gjorde rejsebureauer afgiftspligtige, men ikke formidlere?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).